
progresele înregistrate şi dificultăţile întîmpinate, în procesul de realizare a Planului de acţiuni pe anii 2011-2015 pentru implementarea Strategiei anticorupţiei pe anii 2011-2015 (perioada anului 2012)

	24. Elaborarea unui proiect de lege privind controlul de stat asupra activităţii de întreprinzător


	Proiect elaborat şi prezentat Guvernului spre examinare


	Realizat
	La data 8 iunie 2012, Legea privind controlul de stat asupra activităţii de întreprinzător nr. 131 a fost adoptată de către Parlamentul Republicii Moldova, fiind în vigoare de la data 31.08.2012, (Monitorul Oficial al Republicii Moldova nr.181-184/595). 


	----------

	34. Desemnarea în cadrul autorităţilor publice centrale şi locale a persoanelor responsabile de colectarea declaraţiilor cu privire la venituri şi proprietate si a declaraţiilor de interese personale   
	Numărul persoanelor responsabile de colectarea declaraţiilor cu privire la venituri şi proprietate şi a declaraţiilor de interese personale desemnate.
	Realizat
	În cadrul Ministerului Economiei activează Comisia departamentala de Control a declaraţiilor cu privire la venituri şi proprietate. Totodată este numită persoana responsabilă de colectarea declaraţiilor cu privire la venituri şi proprietate şi a declaraţiilor de interese personale dna Parascovia Scripnicenco.

 În acest context,  la data de 31 ianuarie  2012 au  fost depuse declaraţii de către   137 funcţionari publici  şi  24 declaraţii au depus conducătorii din organizaţiile şi întreprinderile subordonate ministerului.


	----------

	38. Asigurarea respectării transparenţei în procesul decizional în cadrul autorităţilor publice centrale şi locale


	Ponderea deciziilor consultate cu publicul din numărul total de decizii adoptate. Dezbateri/ şedinţe publice organizate, recomandări recepţionate/ implementate


	Permanent
	Transparenţa în activitatea Ministerului Economiei constituie unul din principiile de bază promovate prin reformarea administraţiei publice, care contribuie la creşterea eficienţei activităţii şi încrederea cetăţenilor în politicile şi acţiunile lansate. Implicarea societăţii în elaborarea unor politici publice sau reglementări asigură nu doar sporirea calităţii deciziilor elaborate de către autorităţile publice, dar şi susţinerea de către societate a deciziilor adoptate.

Astfel, conform prevederilor Legii privind transparenţa în procesul decizional, nr. 239-XVI din 13.11.2008, Legii privind accesul la informaţie, nr. 982-XIV din 11.05.2000 şi  Horărîrii Guvernului nr. 96 din 16.02.2010, în cadrul Ministerului, transparenţa în procesul decizional este asigurată în conformitate cu Ordinul nr. 41 din 15.03.2010 cu privire la asigurarea transparenţei în procesul decizional în cadrul Ministerului Economiei

În acest mod fiind stabilite: 

· Regulile interne de informare, consultare şi participare în procesul de elaborare şi adoptare a deciziilor; 

· Lista generală orientativă a părţilor participante în procesul de consultare publică desfăşurat în cadrul Ministerului 

· Responsabilii pentru asigurarea transparenţei în procesul decizional. 

În scopul facilitării accesului tuturor părţilor interesate la informaţia privind procesul de elaborare şi adoptare a deciziilor, pe pagina web oficială a Ministerului a fost creat un compartiment dedicat transparenţei decizionale, unde este plasată sistematic informaţia cu privire la: 

- proiectele actelor legislativ-normative elaborate şi supuse consultărilor publice;

- activitatea Consiliului Consultativ pe lîngă Ministerul Economiei; 

- executarea bugetului Ministerului Economiei; 

- achiziţiile publice din cadrul Ministerului Economiei. 

Astfel, pe parcursul anului 2012 au fost elaborate 186 de acte decizionale, dintre care 130 au fost adoptate, 2 fiind adoptate în regim de urgenţă. Dintre acestea au fost consultate circa 129 de proiecte de decizii, în urma cărora au parvenit 796 recomandări, dintre care 623 au fost incluse în proiectele respective. 

Totodată, în procesul de coordonare a deciziilor, pe lîngă plasarea deciziilor propuse spre coordonare pe pagina web oficială a Ministerului, sunt organizate  140 întruniri consultative, audieri publice, dezbateri, şedinţe ale grupurilor de lucru pe diverse domenii. În cadrul şedinţelor respective participă reprezentanţi ai asociaţiilor şi organizaţiilor active în domeniile vizate, a cetăţenilor precum şi a altor părţi interesate. 

De asemenea, în perioada vizată şi-a continuat activitatea Consiliul Consultativ pe lîngă Minister, misiunea căruia constă în consolidarea participării părţilor interesate în identificarea şi realizarea priorităţilor strategice de dezvoltare economică a ţării şi pentru a dezvolta şi promova parteneriatul între Ministerul Economiei, societatea civilă şi sectorul privat.  

Pentru a asigura un grad înalt de transparenţă a procesului de implementare a noului cadru legal în domeniul infrastructurii calităţii şi o implicare maximală a tuturor subiecţilor activi în domeniu, prin Ordinul nr.10 din 20.01.2012 a fost creat Grupul Consultativ în domeniul comerţului, infrastructura calităţii şi protecţia consumatorului. În perioada vizată au fost desfăşurate şedinţe, în cadrul cărora a fost pusă în discuţie principiile de reformare sistemului infrastructurii calităţii, cadrul normativ care urmează a fi ajustat la prevederile legale, etc.

În final menţionăm, că raportul anual privind transparenţa în procesul decizional în anul 2012 va fi elaborat către finele trimestrului I, 2013, conform prevederilor art. 16, alin. (2) din Legea privind transparenţa în procesul decizional.


	----------

	39. Implementa-rea acţiunilor de prevenire a corupţiei în procesul de recrutare, selectare, angajare şi promovare a personalului în funcţiile publice
	Numărul de anunţuri publicate privind funcţiile vacante şi concursurile de angajare. Numărul de concursuri de angajare desfăşurate
	Permanent
	În anul 2012 au fost publicate  2 anunţuri cu privire la lansarea concursului pentru ocuparea funcţiilor publice vacante în Monitorul Oficial nr.190-192 din 14.09.20012 şi nr.242-244 din 23.11.2012, concomitent cu plasarea anunţurilor respective pe pagina web a ministerului. În aceste concursuri  au fost plasate  20 funcţii vacante şi temporar vacante.

Conform situaţiei din 24 decembrie 2012 în anul 2012 au fost  angajate  11 persoane (prin concurs – 7 persoane, prin transfer- 2 persoane, prin alte modalităţi ce nu contravin legislaţiei – 2 persoane). 
	----------

	40. Ientificarea domeniilor în care pot fi instituite ghişee unice, în condiţiile Legii nr.161 din 22 iulie 2011 privind implementarea ghişeului unic în desfăşurarea activităţii de întreprinzător
	100% domeniii identificate 
	În proces de derulare
	Analizînd prin prisma prevederilor cadrului legal în vigoare, (Legea nr.161 din 22.07.2011 privind Ghişeul unic), instituirea ghişeului este obligatorie în cazul în care obţinerea unui singur act permisiv necesită mai mult de două vizite, în afara vizitei finale de recepţionare/confirmare a actului/acţiunii sau în cazul în care costurile cumulative (pentru solicitant şi pentru autoritate) şi timpul de întocmire şi de eliberare a actului în afara ghişeului unic ar fi mai mari decât prin intermediul acestuia.

În acest sens autoritatea care are funcţii şi atribuţii preponderente în domeniul corespunzător sau autoritatea care interacţionează cu solicitanţii în scopul exercitării funcţiilor şi atribuţiilor în domeniu este obligată să iniţieze crearea ghişeului unic.

Întru executarea prevederilor sus-menţionate autorităţile emitente de acte permisive urmau să identifice domeniile şi să iniţieze elaborarea regulamentelor necesare pentru constituirea ghişeelor unice. 

În acest context, Ministerul Economiei a sesizat prin scrisoarea nr.04/1-521 din 30 ianuarie 2012 instituţiile publice vizate, reiterînd prevederile legale ce ţin de obligativitatea instituirii ghişeelor unice la eliberarea actelor permisive pentru reglementarea activităţii de întreprinzător.

De asemenea prin Ordinul Ministerului Economiei nr.88 din 23.05.2012 a fost creată pe lîngă Ministerul Economiei o Comisie interinstituţională pentru coordonarea activităţilor de implementare a Legii nr.161 din 22 iulie 2011 privind implementarea ghişeului unic în desfăşurarea activităţii de întreprinzător, care a fost convocată la 24.07.2012 fiind luată decizia ca fiecare autoritate să se autosesizeze şi să revadă procedurile actuale prin vizorul Legii nr.161/2011.

Luînd în consideraţie reticenţa majorităţii instituţiilor publice emitente de acte permisive potrivit Legii privind reglementarea prin autorizare a activităţii de întreprinzător  nr.160 din 22.07.2011 întru îndeplinirea Legii nr.161/2011, Ministerul Economiei a iniţiat elaborarea unui proiect de hotărîre de Guvern „Cu privire la măsurile de realizare a Legii nr.161 din 22 iulie 2011 privind implementarea ghişeului unic în desfăşurarea activităţii de întreprinzător”.

Proiectul dat stabileşte Lista actelor permisive pentru care autorităţile emitente, în cooperare cu alte autorităţi cu funcţii publice, sînt obligate să instituie, să gestioneze şi să menţină funcţionalitatea ghişeelor unice necesare pentru eliberarea acestora.

Proiectul sus-menţionat a fost elaborat şi coordonat cu instituţiile subordonate Ministerului Economiei (Inspectoratul Principal de Stat pentru Supraveghere Tehnică a Obiectelor Industriale Periculoase va institui un ghişeu unic pentru acordarea celor 5 tipuri de autorizaţii prevăzute de Legea privind reglementarea prin autorizare a activităţii de întreprinzător  nr.160 din 22.07.2011).

La moment proiectul este definitivat conform avizelor instituţiilor de resort.

Camera de Licenţiere, a implementat principiul „ghişeului unic” din anul 2002 şi urmează să lanseze, până la finele anului curent, serviciul electronic „E-licenţiere”, în colaborare cu Centrul de Guvernare Electronică. Pot fi menţionate şi alte domenii identificate în care au fost implementate ghişeuri unice, şi anume:, Întreprinderea de Stat “Institutul Naţional de Standardizare şi Metrologie”, instituţiile Serviciului de Supraveghere de Stat a Sănătăţii Publice, Camera Inregistrării de Stat, Inspectoratul Ecologic de Stat, care au implementat ghişee unice pentru eliberarea unei serii de acte. Serviciul Fiscal de Stat a implementat serviciile electronice de declarare a veniturilor. 

Suplimentar, în scopul identificării domeniilor în care pot fi instituite ghişee unice, cu suportul Cancelariei de Stat, a fost efectuat un studiu detaliat, încorporat într-o Propunere de Politici Publice privind mecanismul de obţinere a autorizaţiei de funcţionate pentru activităţile din comerţ. Urmare studiului dat s-a constatat existenţa constrîngerilor în mediul de afaceri la acest capitol, inclusiv prezenţa unor elemente de corupţie şi birocratism în procedura de obţinere a autorizaţiilor respective. Astfel, în scopul simplificării iniţierii unei afaceri legale în domeniul comerţului, s-a decis asupra instituirii în cadrul autorităţilor administraţiei publice locale de nivelul întîi (primăriile localităţilor) a ghişeelor unice electronice pentru eliberarea autorizaţiilor de funcţionare comercianţilor.  

În acest sens, pe parcursul anului 2011 şi trimestrul I al anului curent au fost convocate mese rotunde şi întruniri cu reprezentanţii autorităţilor administraţiei publice locale (secţiile economie ale consiliilor raionale, membrii Congresului Autorităţilor Locale din Moldova - CALM), precum şi cu mediul de afaceri la subiectul eliberării autorizaţiilor de funcţionare în comerţ. Urmare consultărilor publice a fost elaborat un  concept (Regulament) ce ţine de procedura practică de obţinere a acestor autorizaţii, care va fi aprobat prin Hotărîre de Guvern. Elementul cheie al proiectului respectiv constituie crearea ghişeului unic pentru eliberarea autorizaţiilor din comerţ. Întru implementarea acestuia s-a contractat o asistenţă tehnică cu suportul programului e-guvernare pentru elaborarea unui soft (program informaţional) privind conexiunea într-un sistem unic a instituţiilor administraţiei publice centrale şi locale, implicate în autorizarea comercianţilor în limita competenţelor fiecăreia. La moment se definitivează caietul de sarcini pentru crearea soft-ului în cauză.

Urmare elaborării soft-ului, va fi definitivat proiectul Hotărîrii de Guvern privind funcţionarea ghişeelor unice pentru eliberarea autorizaţiilor din comerţ în cadrul AAPL. În rezultatul aprobării proiectului dat va fi posibilă implementarea prevederilor acestui proiect. Programele informaţionale vor fi furnizate primăriilor localităţilor şi astfel va fi creată platforma practică de instituire a ghişeelor unice pentru autorizarea comercianţilor. Pe parcursul anului 2013 se preconizează crearea acestor ghişee în teritoriu.   


	Pe parcurs au fost întîmpinate unele obstacole în vederea identificării domeniilor în care pot fi instituite ghişee unice. Una din problemele stringente a fost faptul că, multe autorităţi publice consideră că nu sunt obligate să implementeze principiul „ghişeului unic” la eliberarea anumitor documente, pentru că agentul economic efectuează doar două vizite la sediul autorităţii emitente – la depunerea cererii şi la ridicarea actului permisiv. Aceste instituţii nu iau în calcul însă şi aspectele legate de vizitele la alte instituţii pentru pregătirea setului de documente de bază prezentat primei instituţii. 

Această situaţie s-a constatat în special la eliberarea autorizaţiilor de către autorităţile publice locale de nivelul doi.

Pentru implementarea ghişeielor unice, Centrul de Guvernare Electronică elaborează Platforma tehnologică guvernamentală comună,  bazată pe tehnologia “cloud”, ce va realiza interconectarea bazelor de date aparţinând diferitor instituţii şi va permite verificarea datelor despre un agent economic fără a-l impune să colecteze şi să prezinte diverse documente. Aceasta urmează a fi finalizată până în luna decembrie anul curent, după care autorităţile publice îşi vor digitiza bazele de date care încă nu sunt în format electronic, pentru a se conecta la reţeaua guvernamentală de date.



	 41. Elaborarea şi aprobarea regulamentelor de creare şi funcţionare a ghişeului unic pentru domenii specifice, în condiţiile Legii nr.161 din 22 iulie 2011 privind implementarea ghişeului unic în desfăşurarea activităţii de întreprinzător
	Regulamente de creare şi funcţionare a gheşeelor unice elaborate şi aprobate
	În proces de derulare
	Potrivit art.7 alin.(4) şi art.25 din Legea nr.161 din 22.07.2011 privind implementarea ghişeului unic în desfăşurarea activităţii de întreprinzător, „Guvernul este responsabil de elaborarea regulamentelor de creare şi funcţionare a ghişeului unic pentru domenii specifice”.

Dat fiind faptul, că pînă la moment, autorităţile publice nu au iniţiat elaborarea a careva regulamente de creare şi funcţionare a ghişeului unic pentru domenii specifice, Ministerul Economiei preconizează ca odată cu aprobarea proiectului hotărîrii de Guvern „Cu privire la măsurile de realizare a Legii nr.161 din 22 iulie 2011 privind implementarea ghişeului unic în desfăşurarea activităţii de întreprinzător”, menţionat mai sus, autorităţile administrative centrale să iniţieze elaborarea proiectelor Regulamentelor necesare pentru organizarea şi funcţionarea ghişeelor unice potrivit Listei actelor permisive stabilite în proiectul respectiv.


	----------

	 42. Crearea de ghişee unice în domeniile specifice, identificate în condiţiile Legii nr.161 din 22 iulie 2011 privind implementarea ghişeului unic în desfăşurarea activităţii de întreprinzător


	Gheşee unice create în toate domeniile identificate
	În proces de derulare
	Imediat ce vor fi aprobate Regulamentele necesare pentru organizarea şi funcţionarea ghişeelor unice, autorităţile administrative centrale vor purcede la crearea nemijlocită a acestora.


	----------

	47. Instituirea unui sistem eficient de management al riscurilor în autorităţile publice centrale


	100% de autorităţi publice centrale dispun de Registrul riscurilor



	În proces de derulare
	Conform Ordinului nr.145 din 20.09.2012 a fost aprobat Planul de integritate al Ministerului Economiei pentru anii 2012-2014, care stabileşte posibile riscuri de corupţie identificate în cadrul Ministerului Economiei şi măsurile preconizate în vederea eliminării vulnerabilităţilor existente.

Deasemenea menţionăm că actualmente, în urma publicării Legii privind controlul de stat asupra activităţii de întreprinzător nr.131 din 8 iunie 2012 pe 31 august 2012 este în realizare şi altă măsură prin care se va atinge instituirea unui sistem eficient de management al riscurilor în autorităţile publice centrale, după adoptarea iniţial a unui proiect de hotărîre de Guvern „Cu privire la aprobarea Normelor metodologice de planificare a controlului de stat a activităţii de întreprinzător în baza analizei criteriilor de risc” (proiectul la moment este supus expertizei juridice şi anticorupţie), precum şi, ulterior pe parcursul trimestrului I al anului 2013, aprobarea unor metodologii pentru toate domeniile specifice. Astfel, la 7 septembrie curent Ministerul Economiei a convocat o şedinţă de lucru cu participarea reprezentanţilor autorităţilor administraţiei publice centrale competente, atît în materia implementării Legii nr.131 din 08.06.2012, privind controlul de stat asupra activităţii de întreprinzător, cît şi în elaborarea metodologiei riscurilor. În urma discuţiilor s-a decis adoptarea unei foi de parcurs pentru executarea coordonată a acţiunilor Guvernului la acest subiect important, precum şi au fost stabiliţi termenii proximi pentru acest proces.
În cadrul Camerei de Licenţiere a fost instituit din a. 2010 Registrul riscurilor unde se includ sesizările ce pot parveni pe marginea faptelor de corupţie şi protecţionism. În anul 2012 sesizări nu au fost înregistrate.
	----------

	58. Instruirea angajaţilor din autorităţile şi instituţiile publice pe teme anticorupţie
	Numărul de instruiri şi categoriile de participanţi
	Permanent
	În 11 luni ale anului 2012 La Academia de Administrare  Publică  pe lîngă Preşedintele Republicii Moldova  au fost instruite 8 persoane – funcţionari  publici debutanţi, care au luat cunoştinţă  de domeniul anticorupţie.

Prin scrisoarea circulară nr. 14-1633 din 29.03.2012,  a fost distribuit materialul informativ  „Aspectul juridic al corupţiei”  şi familiarizaţi sub semnătură toţi colaboratorii ministerului. Tot prin scrisoarea în cauză s-a solicitat şefilor subdiviziunilor structurale asigurarea familiarizării tuturor angajaţilor ministerului cu prevederile Codului Penal, Codului Contravenţional şi Legii 90 din 25.04.2008 cu privire la prevenirea şi combaterea corupţiei.

La angajare fiecare persoană angajată este familiarizată cu Ghidul noului angajat, care cuprinde şi prevederi din Codul de Conduită al funcţionarului public, drepturile şi obligaţiile funcţionarului public. 


	----------

	59. Includerea unui modul cu subiecte de prevenire şi combatere a corupţiei în programele de instruire iniţială a angajaţilor debutanţi


	Numărul de instruiri desfăşurate. Numărul de audienţi. Modul prevăzut în programele de profesionalizare


	Permanent
	În scopul eficientizării activităţii ministerului, sporirii competenţelor profesionale ale funcţionarilor publici, a fost asigurată, în perioada de referinţă participarea  funcţionarilor publici, la activităţile de instruire, organizate  la Comanda de Stat,  cu suportul Fondului Fiduciar multi-donator şi prin intermediul altor organisme internaţionale. La situaţia din 20  octombrie  2012  au fost instruite 91 persoane ceea ce constituie  63 la sută din numărul total de angajaţi. 

În cadrul Camerei de Licenţiere, în I semestru a. 2012 a fost efectuată procedura de evaluare a performanţelor profesionale ale funcţionarilor publici în conformitate cu termenele legal stabilite şi prevederile Regulamentului cu privire la evaluarea performanţelor profesionale ale funcţionarului public. Evaluării au fost supuşi 100% din funcţionari publici angajaţi.  Colaboratorii Camerei de Licenţiere au participat la 17 activităţi de instruire  şi informare la nivel naţional.

În procesul desfăşurării acestor instruiri sunt studiate şi subiectele legate de  Codul de Conduită a funcţionarilor publici, aprobat prin Legea nr.25-XVI din 22.02.2008 şi aplicarea politicii conflictului de interese.

Astfel, în scopul eficientizarii activitatii de eradicare şi profilaxie a acestui fenomen antisocial, în contextul prevederilor Codului Penal, Codului Contravenţional, precum şi pentru   respectarea Legii nr.90-XVI din 25.04.2008 cu privire la prevenirea şi combaterea corupţiei, prin scrisoarea circulară nr. 14-1633 din 29.03.2012 toţi angajaţii Ministerului Economiei au fost familiarizaţi cu prevederile acestora. Tot în acest context, prin poşta electronică a fost remis tuturor  şefilor de direcţii/secţii pentru familiarizarea angajaţilor  „Aspectul juridic al corupţiei” (sub formă de slide-uri ), care prevede cadrul legislativ naţional de sancţionare a corupţiei în sectorul public:

- Legea privind combaterea corupţiei şi protecţionismului

- Codul penal

- Codul contravenţional.

Concomitent, a fost elaborat  şi aprobat de către conducerea ministerului Ghidul  noului angajat, care prevede principiile şi normele de conduită a funcţionarului public, drepturile şi obligaţiunile funcţionarului public, care înglobează în sine şi subiecte privind „Aspectul juridic al corupţiei”, răspunderea  acestuia pentru încălcările comise, procedurile disciplinare şi  actele legislative şi normative care urmează a fi studiate pe parcursul perioadei de probă a noilor angajaţi. La angajare, toate persoanele sunt familiarizate cu acest Ghid. 

Tot în acest context, menţionăm, că angajarea în funcţiile publice vacante în cadrul ministerului se desfăşoară în bază de merit, prin concurs. La angajare se solicită actele prevăzute de legislaţie (buletinul de identitate, cazier juridic, CV, diplomele de studii, etc.), prin care se confirmă aptitudinile candidatului şi este exclus conflictul de interese. Totodată, candidaţii urmează să susţină o probă scrisă, caracteristică principală a acesteia fiind transparenţa, pentru a înlătura astfel suspiciunile în privinţa unor presupuse nereguli la încadrarea într-o funcţie publică. Aceleaşi proceduri fiind implementate şi  în cadrul instituţiilor subordonate Ministerului Economiei (Agenţia Proprietăţii Publice, Camera de Licenţiere, etc.)

Astfel, sunt depuse eforturi maxime pentru excluderea factorului subiectiv în cadrul procesului de selecţie a candidaţilor şi asigurarea, ca finalitate, atragerea în instituţiile publice a acelor funcţionari publici care se află cel mai aproape de standardele de performanţă stabilite şi care au cele mai multe şanse de a realiza obiectivele individuale şi organizaţionale.   

Sub aspect comparativ remarcăm, că începând cu anul 2009, din numărul total de angajaţi în funcţii publice (anii 2009-2011) de 72 persoane, în aparatul central al ministerului prin concurs au fost angajate 50 persoane la funcţiile publice, ceea ce constituie 69 la sută din total de angajaţi (alte angajări au avut loc prin numire la funcţiile de demnitate publică şi prin transfer).


	----------

	61. Asigurarea funcţionării liniilor fierbinţi anticorupţie guvernamentale şi neguvernamentale
	Numărul de persoane care apelează la liniile fierbinţi, ponderea celor care relatează despre corupţie


	Permanent
	În vederea asigurării receptivităţii prompte a sesizărilor privind existenţa unor fenomene de corupţie, atît în cadrul Ministerului Economiei cît şi în cadrul instituţiilor subordonate (Camera de Licentiere, Agenţia pentru Protecţia Consumatorului, Agenţia Proprietăţii Publice, Inspectoratul Principal de Stat pentru Supravegherea Tehnică a Obiectelor Industriale Periculoase etc.) funcţionează telefoane de încredere, anunţul privind existenţa unui astfel de telefon se regăseşte pe pagina oficială a ministerului: www.mec.gov.md, împreună cu adresarea către populaţie de a comunica fapte de corupere comise de către colaboratorii instituţiei.

Concomitent, în holul de la etajul I, a sediului Ministerului Economiei (intrarea din str.Bănulescu-Bodoni) a fost instalată o cutie poştală pentru recepţionarea adresărilor cetăţenilor cu titlul: „Demersuri şi informaţii confidenţiale adresate MEC”. Menţionăm că apeluri şi sesizări privind comiterea actelor de corupţie de către funcţionarii aparatului central al Ministerului cît şi a instituţiilor subordonate, nu au fost recepţionate.

Telefonul de încredere al Camerei de Licenţiere poate fi apelat în orele programului de activitate al instituţiei. În a. 2012 nu au fost înregistrate în Registrul riscurilor careva sesizări legate de corupţie, apelurile referindu-se la solicitarea de informaţii şi consultaţii de ordin juridic, în total în a. 2012 au fost înregistrate 693 de solicitări de informaţii sau consultaţii ce ţin de licenţierea activităţii de întreprinzător.

Totodată, la   06  noiembrie   2012  în cadrul activităţii Camerei de Licenţiere a fost lansat serviciul „e-Licenţiere", la care au fost prezenţi reprezentanţi ai mediului de afaceri, ai autorităţilor publice şi mass-media.
În cadrul Agenţiei pentru Protecţia Consumatorului funcţionează numărul de încredere (tel: 218-423) pentru semnalarea actelor de corupţie. Deasemenea, în vederea oferirii posibilităţii cetăţenilor de a sesiza organele de conducere ale autorităţii sunt stabilite sătămînal zile de audienţă. Persoanele interesate în depunerea petiţiilor îşi realizează dreptul prin depunerea acestora direct în cancelaria APC sau prin intermediul poştei, inclusiv electronice.

APC a organizat şi desfăşurat măsuri de informare a consumatorilor şi mediatizare a rezultatelor activităţii, dintre care: întălniri în teritoriu – 29; comunicate în ziare – 42; interviuri TV şi radio –147; conferinţă de presă – 1; comunicate de presă plasate pe paginile web ale APC şi ME – 396.

	63. Promovarea dreptului de acces la informaţie prin stabilirea şi consolidarea parteneriatelor cu mass-media şi cu societatea civilă
	Concepţii de comunicare publică elaborate şi puse în aplicare. Rapoarte de monitorizare elaborate de Cancelaria de Stat şi de ONG-uri
	Permanent
	Pe parcursul perioadei de referinţă, de către Ministerul Economiei au fost difuzate 337 de comunicate de presă, au fost plasate pe pagina web a autorităţii 56 de anunţuri, inclusiv despre desfăşurarea conferinţelor de presă, fiind elaborate diferite subiecte ce ţin de competenţa ministerului.

Prin Ordinul Camerei de Licenţiere nr. 24-g din 04.05.2010 au fost aprobate: 

1. Regulamentul cu privire la drepturile şi obligaţiile funcţionarilor în procesul de furnizare a documentelor, informaţiilor oficiale 
2.   Regulile interne de informare, consultare şi participare în procesul de elaborare şi adoptare a deciziilor 
Informarea publică efectuată de Camera de Licenţiere include obiectivele asumate de instituţie şi stabilite de Ministerul Economiei care constau în principal în implementarea politicii statului în domeniul reglementării prin licenţiere a activităţii de întreprinzător, asigurarea controlului asupra respectării de către titularii de licenţe a condiţiilor stabilite prin legile ce reglementează expres activităţile licenţiate, a căror respectare este obligatorie la desfăşurarea genului respectiv de activitate, precum şi în respectarea dreptului fundamental al fiecărui cetăţean de a fi informat cu privire la activitatea instituţiei publice şi a titularilor de licenţe în conformitate cu legislaţia privind protecţia consumatorilor, accesul la informaţie şi protecţia datelor cu caracter personal. 

Având ca obiectiv principal asigurarea unui proces eficient de informare publică conform prevederilor Legii nr.982-XIV din 11.05.2000 privind accesul la informaţie, la sediul Camerei de Licenţiere este amenajată o sală de audienţă pentru acordarea consultaţiilor. Pentru cetăţenii care solicită informaţii de interes public, Camera de Licenţiere aplică proceduri interne de furnizare a informaţiei în formatul solicitat, inclusiv în formă electronică, prin intermediul adreselor electronice vitalie.palega@licentiere.gov.md sau licentiere@licentiere.gov.md. Prin intermediul liniilor telefonice, Camera de Licenţiere a oferit consultaţii privind procedura de obţinere a licenţelor, reperfectarea, suspendarea sau prelungirea licenţelor şi alte aspecte.

Aceasta reprezintă un instrument eficient de comunicare şi informare publică, prin intermediul căreia Camera de Licenţiere dezvoltă un flux de informaţii cu un grad înalt de complexitate, cu mesaje specifice fiecărei categorii de utilizatori. Informaţiile plasate pe pagina web oficială au fost îmbunătăţite şi actualizate în permanenţă. În atenţia opiniei publice au fost prezentate proiecte de acte normative ce ţin de domeniul reglementării prin licenţiere a activităţii de întreprinzător, informaţii utile privind litigiile aflate pe rol în instanţele judecătoreşti, datele despre titularii de licenţă, informaţie statistică şi analitică şi alte informaţii de interes public. 

Persoana responsabilă de efectuarea procedurilor de furnizare a informaţiilor oficiale şi coordonarea procesului de consultare publica în procesul decizional este dl. Vitalie Palega, sef adjunct al Direcţiei juridice, e-mail: vitalie.palega@licentiere.gov.md, tel. 022-820-780, care funcţionează şi ca telefon de încredere pentru informarea asupra cazurilor de corupţie şi protecţionism. Asemenea cazuri nu au fost semnalate, solicitările telefonice referindu-se la consultaţii.  

De asemenea, Inspectoratul Principal de Stat pentru Supravegherea Tehnică a Obiectelor Industriale Periculoase, în subordinea Ministerului Economiei dispune de mecanismul intern privind comunicarea cu publicul şi asigurarea accesului la informaţie în corespundere cu legislaţia în vigoare.

 Totodată, de către Agenţia pentru Protecţia Consumatorilor au fost întreprinse Acţiuni de informare în cadrul a 8 centre comerciale şi a Pieţei Centra, informarea consumatorilor prin intermediul liniei telefonice directe – 3707 apeluri, acordarea consultaţiilor în cadrul Agenţiei – 623 consumatori, distribuirea pliantelor de informare – circa 1600.

